Metallica lægger nye musikvideoer på nettet
19/01-2009, 08:36
Det verdenskendte band Metallica har gennem deres karriere lavet mange musiknumre som der selvfølgelig også er musikvideoer til. Der har i lang tid været adgang til nogle få af disse videoer via deres hjemmeside, men i beskeden kvalitet. Nu har de valgt at lægge flere videoer tilgængelig, og i bedre kvalitet.
At bands lægger deres musikvideoer på internettet er ikke usædvanligt, men i Metallica´s tilfælde kan det godt komme som en overraskelse for nogle, da de i 2000 sagsøgte musiktjenesten Napster for at gøre deres musik tilgængelig på nettet, og derved skabte en del uro blandt fans og internetbrugere.
Men nu har de altså valgt selv at lægge noget af deres musik på nettet i form af musikvideoer. Videoerne stammer helt tilbage fra 1989 og op til 2008 og kan ses her.